pythainlp/thai-wiki-dataset-v4 huggingface dataset:
ยฺหวิดเพ็ง

ยฺหวิดเพ็ง (Jyutping) เป็นระบบการถอดเป็นอักษรโรมันสำหรับภาษากวางตุ้ง พัฒนาโดยสมาคมภาษาศาสตร์ฮ่องกง (LSHK) ซึ่งเป็นกลุ่มวิชาการในปี 1993 ระบบนี้มีชื่อทางการคือ แบบแผนการถอดภาษากวางตุ้งด้วยอักษรโรมันสมาคมภาษาศาสตร์ฮ่องกง โดยทางสมาคมได้สนับสนุนและส่งเสริมการใช้ระบบการถอดเป็นอักษรโรมันระบบนี้
คำว่า "Jyutping" (มาจากการถอดอักษรจีน เป็นอักษรโรมันแบบยฺหวิดเพ็งเอง) เป็นคำที่ย่อมาจาก 2 คำ ประกอบด้วย "Jyut6jyu5" "ยฺหวิดยฺหวี" (粵語 หมายถึง "ภาษาเยฺว่") และ "ping3jam1" "เพ็งยั้ม" (拼音 หมายถึง "สะกดเสียง" ซึ่งคำนี้ในภาษาจีนกลางออกเสียงว่า "พินอิน")
แม้จะเป็นระบบการถอดเป็นอักษรโรมันเพื่อแสดงวิธีการออกเสียง แต่ก็มีผู้ที่สนใจบางคนใช้ยฺหวิดเพ็งเพื่อหยั่งเสียง (alphabetic language) โดยจะยกระดับจากตัวเขียนเพื่อช่วยการออกเสียงไปเป็นภาษาเขียนที่มีผลใช้บังคับจริง
ประวัติ.
ระบบยฺหวิดเพ็งถือเป็นระบบที่ปลีกแยกจากระบบการถอดภาษากวางตุ้งด้วยอักษรโรมันแบบก่อนหน้านี้ทั้งหมด (ประมาณ 12 ระบบ เช่น งานริเริ่มของโรเบิร์ต มอร์ริสันในปี 1828 และการถอดเป็นอักษรโรมันแบบมาตรฐาน รวมถึงระบบที่ใช้กันแพร่หลายอย่าง ระบบเยล และระบบซิดนีย์ เหล่า) โดยนำอักษร z และ c มาใช้ในต้นพยางค์ และ eo และ oe ในท้ายพยางค์ รวมถึงการแทนที่อักษรต้นพยางค์ y ซึ่งใช้ในระบบก่อนหน้าทั้งหมดด้วยอักษร j
ในปี 2018 ระบบยฺหวิดเพ็งได้รับการปรับปรุงโดยเพิ่มอักษรท้ายพยางค์ -a และ -oet เพื่อสะท้อนว่าเป็นพยางค์ที่ได้รับการยอมรับว่าเป็นส่วนหนึ่งของระบบเสียงภาษากวางตุ้งในปี 1997 โดยกลุ่มงานยฺหวิดเพ็งของสมาคมภาษาศาสตร์ฮ่องกง
วรรณยุกต์.
ภาษาจีนกวางตุ้งมีวรรณยุกต์ 9 เสียง วรรณยุกต์เปลี่ยนระดับ 6 เสียง (contour tone) อย่างไรก็ตาม มี 3 ใน 9 เสียงที่เป็น entering tone  ซึ่งปรากฏเฉพาะในพยางค์ที่ลงท้ายด้วย "p", "t", และ "k" เท่านั้น โดยไม่มีหมายเลขเพื่อบ่งบอกเสียงวรรณยุกต์เหล่านี้แยกต่างหาก (แต่มีในพินอินกวางตุ้ง ซึ่งจะแสดงในวงเล็บในตารางด้านล่าง) ประโยคช่วยจำ คือ #เปลี่ยนทาง อ่านว่า "ฟ้งเสยโตวสี่หงอเต่ย์ปิ๊ดฝาดตาด" หมายถึง “เมื่อฮวงจุ้ยมาเราจะเจริญรุ่งเรือง”
ตัวอย่าง.
ตัวอย่างการถอดเป็นอักษรโรมันแบบยฺหวิดเพ็งจากความตอนหนึ่งใน"บทกวีสมัยถัง 300 บท"
คอบูเลที

คอบูเลที (,) เป็นเมืองในสาธารณรัฐปกครองตนเองอาจารา ประเทศจอร์เจีย ตั้งอยู่ที่ชายฝั่งตะวันออกของทะเลดำ ชาวจอร์เจียและอดีตพลเมืองสหภาพโซเวียตหลายคนเยี่ยมเยียนบริเวณนี้ และเป็นที่นิยมในกลุ่มนักท่องเที่ยวชาวอาร์มีเนีย ในสมัยจักรวรรดิออตโตมัน บริเวณนี้มีชื่อว่า "Çürüksu"
ภูมิประเทศ.
เมืองนี้ตั้งอยู่ทางตะวันตกเฉียงใต้ของประเทศจอร์เจีย (ทางตอนเหนือของสาธารณรัฐปกครองตนเองอาจารา) ทางเหนือติดกับแคว้นออซูเกที
พระเจ้าราเชนทรวรมันที่ 2

พระเจ้าราเชนทรวรมันที่ 2 (อักษรโรมัน: Rajendravarman II) เป็นพระมหากษัตริย์แห่งอาณาจักรพระนคร ครองราชย์ระหว่างปี ค.ศ. 944 – 968 เป็นพระราชนัดดาของพระเจ้าอินทรวรมันที่ 1
พระราชประวัติ.
พระเจ้าราเชนทรวรมันที่ 2 ประสูติแต่พระเจ้าศรีมเหนทรวรมัน กับ พระนางมเหนทรเทวี ทรงเป็นพระราชบิดาของ พระเจ้าชัยวรมันที่ 5 ทรงเป็นพระภาดา(ลูกพี่ลูกน้อง)ของ พระเจ้าหรรษวรมันที่ 2 พระองค์ได้ชิงพระราชบัลลังก์จากพระเจ้าหรรษวรมันที่ 2 โอรสของพระเชษฐา พระเจ้าชัยวรรมันที่ 4 และทรงย้ายราชธานีจาก เกาะแกร์ กลับมาที่เมือง ยโศธรปุระ ทรงโปรดให้สร้าง ปราสาทแปรรูป และ ปราสาทแม่บุญตะวันออก ราชตระกูลของพระองค์มีความเกี่ยวข้องกันกับกษัตริย์แห่ง อาณาจักรเจนละ ซึ่งมีเมืองหลวงอยู่ที่ ภวปุระ คำจารึกกล่าวว่าอาณาจักรเขมรภายใต้การปกครองของพระองค์แผ่ขยายไปถึงเวียดนามตอนใต้ ลาว และส่วนใหญ่ของไทย และไกลถึงตอนใต้ของจีน พระองค์ทรงเป็นกษัตริย์และนักรบที่ยิ่งใหญ่ทรงทำสงครามเพื่อขยายอาณาจักรเขมรออกไปอย่างกว้างขวาง นอกจากเรื่องศึกสงครามแล้วพระองค์ยังทรงสร้างศาสนสถานหลายแห่งเพื่อถวายแด่เทพเจ้าใน ศาสนาพราหมณ์ฮินดู และทรงสร้างจารึกต่างๆอีกมากมาย ในปี ค.ศ. 946 พระองค์ทรงทำสงครามกับอาณาจักรจามปาและมีชัยชนะเหนืออาณาจักรจามปา โดยคำจารึกจากคริสตศักราช 946 กล่าวว่า " พระองค์ทรงมีชัยชนะเหนืออาณาจักรรามัญและอาณาจักรจามปา พระองค์ทรงเป็นกษัตริย์และนักรบผู้ยิ่งใหญ่ดาบของพระองค์มักเปื้อนเลือด ร่างกายของพระองค์แข็งราวกับเพชร แม้ว่าพระองค์ทรงลงโทษผู้กระทำผิดอย่างรุนแรงแต่พระองค์ก็มีความเมตตาต่อผู้บริสุทธิ์ดั่งห้วงน้ำในมหาสมุทร " เมื่อพระองค์เสด็จสวรรคตพระราชโอรสของพระองค์ทรงขึ้นครองราชย์ในวัย 10 ชันษา พระนามว่า พระเจ้าชัยวรมันที่ 5
ตระกูลหวั่งหลี

ตระกูลหวั่งหลี เป็นตระกูลนักธุรกิจชาวไทยเชื้อสายจีนจากซัวเถา ประเทศจีนเริ่มต้นธุรกิจตั้งแต่ธุรกิจผลิตวุ้นเส้น การค้าฝ้าย ค้าปอ เรื่อยมาจนถึงธุรกิจตลาดสด มายังธุรกิจศูนย์การค้าและพัฒนาอสังหาริมทรัพย์ รวมทั้งธุรกิจประกันภัย ธนาคาร ฯลฯ ก่อตั้งบริษัทอย่างนวกิจประกันภัย พูนผล พูลพิพัฒน์ ฯลฯ
ประวัติ.
ต้นตระกูลคือ ตันฉื่อฮ้วง แซ่ตั้ง เป็นพ่อค้าที่ล่องเรือไปมาระหว่างซัวเถากับกรุงเทพ เพื่อนำข้าวไทยไปค้าขายในที่อื่น พร้อมทั้งนำผ้าไหมจากจีนกลับมาขายในไทย เมื่ออายุ 27 ปี จึงได้ตัดสินใจตั้งรกรากที่ไทย เมื่อ พ.ศ. 2414 อันเป็นปีที่ 3 ในรัชสมัยของพระบาทสมเด็จพระจุลจอมเกล้าเจ้าอยู่หัว ตันฉื่อฮ้วง มีภรรยาอยู่ที่เมืองจีนแล้วหนึ่งคน และมีภรรยาชาวไทยนามว่า หนู ตระกูลโปษยานนท์ มีลูกด้วยกัน 4 คน เป็นชาย 2 หญิง 2 หลังจากตันฉื่อฮ้วงสร้างบ้านหวั่งหลี ขยายธุรกิจค้าข้าวจนเจริญรุ่งเรือง และได้ริเริ่มกิจการโรงสีขึ้นอีก 2 โรง จน พ.ศ. 2447 ตันฉื่อฮ้วง ตัดสินใจเดินทางกลับไปใช้ชีวิตกับภรรยาชาวจีนที่หมู่บ้านโจ่ยโคย ตำบลซัวเถา โดยให้บุตรชาย ตันลิบบ๊วย มาเป็นผู้สานต่อกิจการแทน
ตันลิบบ๊วยได้ขยายกิจการทำท่าเรือและโกดังเก็บสินค้า พร้อมกับตั้งบริษัทหวั่งหลีขึ้น มีการตั้งฝ่ายการเงิน เพื่อความคล่องตัวในด้านการแลกเปลี่ยนเงินในกิจการของบริษัท และตั้งแผนกประกันเรือรวมทั้งสินค้า เพื่อป้องกันความเสียหายในการเดินเรือบรรทุกสินค้า หลังสงครามโลกครั้งที่สองได้ตั้งห้างฮ่วงหลีจั่น เพื่อทำหน้าที่แลกเปลี่ยนและส่งเงินตราต่างประเทศ ภายหลังห้างฮ่วงหลีจั่นต่อมาได้กลายเป็นบริษัทธนาคารหวั่งหลีจั่น และธนาคารหวั่งหลี ตามลำดับ ก่อนที่จะเป็นธนาคารนครธนซึ่งได้ร่วมธุรกิจกับธนาคารซิตี้แบงก์ ก่อนที่ธนาคารสแตนดาร์ดชาร์เตอร์ดจะมาร่วมกิจการในระยะหลัง ส่วนแผนกประกันภัยได้เปลี่ยนเป็นบริษัท หล่วงหลีประกันภัย และเป็นบริษัท นวกิจประกันภัย ในปัจจุบัน
รุ่นที่ 3 บุตรชายของตันลิบบ๊วย ที่ชื่อ ตันซิวเม้ง เข้ามาทำธุรกิจให้เจริญก้าวหน้ามากยิ่งขึ้น ได้รับเลือกให้ดำรงตำแหน่งนายกสมาคมพาณิชย์จีนในประเทศไทยระหว่างสงครามโลกครั้งที่สอง ก่อนจะเสียชีวิตจากเหตุลอบสังหาร ทำให้ตันซิวติ่งต้องเข้ามาพัฒนากิจการ ในขณะเดียวกันที่ทองพูล ผู้เป็นภรรยา ผันตัวมาเป็นนักธุรกิจหญิง เป็นผู้ก่อตั้งบริษัทพูนผล บริษัทพูลพิพัฒน์ ฯลฯ รวมถึงขยายธุรกิจไปสู่การผลิตวุ้นเส้น โกดังสินค้า การค้าฝ้าย ค้าปอ การจัดการตลาด และพัฒนาอสังหาริมทรัพย์ ฯลฯ และบริการบริหารจัดการศูนย์การค้าต่าง ๆ
พ.ศ. 2531 วุฒิชัย หวั่งหลี รุ่นที่ 4 ตัดสินใจนำกิจการค้าข้าวออกจาก ธุรกิจกงสีของตระกูลมาบริหารจัดการด้วยตนเอง ตั้งเป็นบริษัท ชัยทิพย์ จำกัด ทำการตลาดตราสินค้าพนมรุ้งสำหรับตลาดในประเทศ และตรา Qing Ling Zhi สำหรับตลาดฮ่องกง
บริษัท ซิโน พอร์ท จำกัด ซึ่งมี บริษัท หวั่งหลี จำกัด ถือหุ้น 30% และอีก 70% เป็นการถือในนามบุคคลของลูกหลานตระกูลหวั่งหลีเฉพาะกลุ่มที่ยังคงอาศัยอยู่ในประเทศไทยและผู้ถือหุ้นรายอื่น ๆ ได้บูรณะล้ง 1919 แต่เดิมคือ ฮวยจุ่งล้ง ที่ดินตกทอดในตระกูลของพระยาพิศาลศุภผล (ชื่น) ต้นตระกูลพิศาลบุตร จนกระทั่งตันลิบบ๊วย รุ่น 2 ของตระกูลหวั่งหลีซึ่งมีบ้านในที่ดินติดกันได้ซื้อที่ดินมาเมื่อ พ.ศ. 2462
ไทม์ (สมุนไพร)

ไทม์  เป็นสมุนไพรของพืชบางสปีชีส์ในสกุล "Thymus" ซึ่งเป็นสกุลของสมุนไพรไม่ผลัดใบหลายปีมีกลิ่นในวงศ์กะเพรา (Lamiaceae) มีประโยชน์ในการทำอาหาร ยา และไม้ประดับ ไทม์เป็นญาติของออริกาโนสกุล "Origanum" และสปีชีส์ที่มักปลูกเพื่อวัตถุประสงค์ในการทำอาหารคือ "Thymus vulgaris"
ประวัติ.
ไทม์เป็นพืชพื้นเมืองในบริเวณเมดิเตอร์เรเนียน ไทม์ป่าเติบโตในลิแวนต์ซึ่งเป็นที่ที่อาจมีการปลูกครั้งแรก ชาวอียิปต์โบราณใช้ไทม์ในการดองซากศพ ชาวกรีกโบราณใช้ไทม์ในห้องอาบน้ำและเผาเป็นธูปในวัด โดยเชื่อว่าเป็นแหล่งของความกล้าหาญ การแพร่กระจายของไทม์ไปทั่วยุโรปคาดว่าเป็นเพราะชาวโรมัน เนื่องจากชาวโรมันใช้ไทม์เพื่อชำระห้องและ "ให้กลิ่นหอมแก่ชีสและเหล้า" ในสมัยกลางของยุโรป มีการนำไทม์ไปวางไว้ใต้หมอนเพื่อช่วยในการนอนหลับและปัดเป่าฝันร้าย ในช่วงเวลานี้ ผู้หญิงมักจะให้ของขวัญที่รวมถึงใบไทม์แก่อัศวินและนักรบ เนื่องจากเชื่อกันว่าจะนำความกล้าหาญมาสู่ผู้ถือ ไทม์ยังใช้เป็นธูปและวางไว้บนโลงศพระหว่างงานศพเชื่อว่าจะรับรองการผ่านไปสู่ชีวิตหน้า
การเพาะปลูก.
ไทม์ปลูกได้ดีที่สุดในบริเวณที่ร้อนและมีแดดจัดและมีดินที่ระบายน้ำได้ดี โดยทั่วไปจะปลูกในฤดูใบไม้ผลิและหลังจากนั้นจะเติบโตเป็นไม้ยืนต้น สามารถขยายพันธุ์ได้โดยการเพาะเมล็ด ปักชำ หรือแบ่งส่วนรากของพืช ทนความแล้งได้ดี ไทม์สามารถทนความแช่แข็งได้และพบไทม์ป่าเติบโตบนที่ราบสูงบนภูเขา มันเติบโตได้ดีบนทางลาดที่แห้งและขยายพันธุ์โดยการตัด สามารถตัดแต่งกิ่งได้หลังดอกบานเพื่อไม่ให้เต็มไปด้วยไม้
บัฟฟาโล (รถยานเกราะป้องกันทุ่นระเบิด)

บัฟฟาโล  เป็นยานพาหนะทางทหารหุ้มเกราะต้านทานทุ่นระเบิดและซุ่มโจมตี (เอ็มแรป) แบบล้อยาง ที่สร้างขึ้นโดยฟอร์ซโพรเทกชัน, อิงก์. ซึ่งเป็นแผนกของบริษัทเจเนอรัลไดนามิกส์ โดยเป็นยานพาหนะที่ใหญ่ที่สุดในกลุ่มผลิตภัณฑ์บริษัทฟอร์ซโพรเทกชัน รองลงมาคือคูการ์ ที่เป็นรถหุ้มเกราะต้านทานทุ่นระเบิดและซุ่มโจมตี กับโอเซลอต ที่เป็นรถตรวจการณ์ป้องกันเบา (LPPV)
ประวัติ.
รถบัฟฟาโลได้รับการออกแบบโดยอิงจากรถป้องกันทุ่นระเบิดอย่างแคสเปอร์ของประเทศแอฟริกาใต้ที่ประสบความสำเร็จ ซึ่งแคสเปอร์เป็นรถสี่ล้อ ในขณะที่บัฟฟาโลมีหกล้อ ทั้งนี้ บัฟฟาโลยังมีแขนเป็นข้อขนาดใหญ่ ที่ใช้สำหรับการถอดและทำลายระเบิด ยานพาหนะทั้งสองรุ่นมีแชสซีโมโนฮัลล์รูปตัววี ซึ่งควบคุมแรงระเบิดให้ห่างจากผู้โดยสาร
ในเวลานี้บัฟฟาโลยังติดตั้งเกราะกรงแอลอาร์โอดี ของบีเออี ซิสเต็มส์ เพื่อการป้องกันเพิ่มเติมจากกระสุนสู้รถถังอย่างอาร์พีจี-7 เกราะแก้วเพียงพอที่ความหนา 6 นิ้ว ส่วนยางรันแฟลตติดตั้งอยู่บนล้อทั้งหกล้อ บัฟฟาโลผสมผสานการป้องกันขีปนาวุธและระเบิดเข้ากับเทคโนโลยีอินฟราเรด เพื่อตรวจจับการมีอยู่ของอาวุธยุทโธปกรณ์อันตราย และแขนหุ่นยนต์เพื่อทำให้อาวุธยุทโธปกรณ์ระเบิดไร้ความสามารถ กำลังพลปฏิบัติการแขนหุ่นยนต์และกรงเล็บ 30 ฟุตของบัฟฟาโลจากภายในตัวถังหุ้มเกราะผ่านกล้องที่ติดตั้งและอุปกรณ์ประสาทสัมผัส เพื่อกำจัดทุ่นระเบิดและระเบิดแสวงเครื่องอย่างปลอดภัย
ใน ค.ศ. 2004 สหรัฐมีบัฟฟาโลประจำการในในจำนวนจำกัด โดยได้สั่งซื้อเพิ่มอีก 15 คัน ในราคา 10 ล้านดอลลาร์ กระทั่งเมื่อวันที่ 6 มิถุนายน ค.ศ. 2008 บริษัทฟอร์ซโพรเทกชัน, อิงก์ ได้ส่งมอบบัฟฟาโลกคันที่ 200 ให้แก่กองทัพสหรัฐ
ใน ค.ศ. 2009 บริษัทฟอร์ซโพรเทกชันได้เริ่มผลิตรุ่นเอ2 โดยมีการเปลี่ยนแปลงครั้งใหญ่ในเพลาหลังแอ็กเซิลเทค, เครื่องยนต์แคตซี13, เกียร์แคตซีเอกซ์31 และระบบกันสะเทือน พร้อมกับการอัปเกรดเพิ่มเติมในระบบปรับสภาวะอากาศ, ฝากระโปรงหน้า และกันชนหน้า วิธีที่ง่ายที่สุดในการระบุรุ่นเอ1 จากรุ่นเอ2 คือกันชนหน้าของเอ2 มีขนาดใหญ่กว่า รถบรรทุกเอ็มแรปบัฟฟาโลเอ2 คันสุดท้ายแล้วเสร็จในเดือนมิถุนายน ค.ศ. 2014 จากนั้น บริษัทฟอร์ซโพรเทกชันได้ถูกซื้อกิจการโดยบริษัทเจเนอรัลไดนามิกส์แลนด์ซิสเตมส์ (GDLS) ใน ค.ศ. 2011 ด้วยมูลค่า 350 ล้านดอลลาร์
การปรากฏที่โดดเด่นในสื่อ.
บัฟฟาโลได้ปรากฏตัวในฐานะโหมดยานพาหนะของโบนครัชเชอร์แห่งฝ่ายดีเซปติคอนในภาพยนตร์"มหาวิบัติจักรกลสังหารถล่มจักรวาล" (ค.ศ. 2007) และในภาคต่อคือ"ทรานส์ฟอร์เมอร์ส อภิมหาสงครามแค้น" โดยเจฟฟ์ แมนน์ ผู้ออกแบบงานสร้างได้กล่าวว่า "เราพบภาพของยานพาหนะกวาดทุ่นระเบิดที่มีแขนขนาดใหญ่และดูเหมือนเป็นส้อมในตอนท้าย เราเลยโทรหาคนที่เป็นเจ้าของโดยหวังว่าจะมีโอกาสเช่าหรือซื้อได้ แต่เมื่อเราได้ข้อมูลแล้ว กลับกลายเป็นว่าส้อมมีความกว้างเพียง —พวกเขาหลอกลวงทุกอย่างในโฟโตชอปโดยสิ้นเชิง... เราต้องสร้างอุปกรณ์ให้พอดีกับแขนที่มีอยู่ ซึ่งจะไม่กระเด้งมากเกินไปเพราะกว้างประมาณ "
นอกจากนี้ ยานพาหนะบัฟฟาโล และเจิร์ฟ ได้รับการใช้โดยทีมหน่วยทำลายล้างวัตถุระเบิด (EOD) ของกองทัพเรือ ในรายการโทรทัศน์อย่าง"บอมบ์พาโทรลอัฟกานิสถาน"
JAR (รูปแบบไฟล์)

JAR (Java ARchive) คือ รูปแบบไฟล์ประเภทแพ็คเกจ ส่วนใหญ่แล้วใช้ในการรวมไฟล์คลาสจาวา (Java class) หลาย ๆ ไฟล์, ข้อมูล (metadata) และทรัพยากรต่าง ๆ ที่เกี่ยวข้อง (เช่น โน้ต รูปภาพ เสียง เป็นต้น) รวมเข้าด้วยกันเป็นไฟล์เดียวสำหรับการส่งต่อ
ไฟล์ JAR เป็นไฟล์เก็บถาวร ที่มีไฟล์รายการเฉพาะของจาวา นามสกุลไฟล์ .manifest โดยไฟล์เหล่านี้อยู่ในรูปไฟล์เก็บถาวรแบบ ZIP และโดยทั่วไปจะมีนามสกุลไฟล์ .jar (ไฟล์ .manifest อยู่ในไฟล์ .jar อีกชั้นหนึ่ง โดยเก็บไว้แบบไฟล์ .zip)
ไฟล์ JAR ที่ปฏิบัติการ (Execute) ได้.
โปรแกรม Java ที่เรียกใช้งานได้ (executable) จะสามารถจัดเป็นแพ็กเกจในไฟล์ JAR ร่วมกับไลบรารีใด ๆ ที่โปรแกรมใช้ได้ (เช่น Apache Commons, Google Guava, JAXB เป็นต้น) ไฟล์ JAR ที่ปฏิบัติการได้ มีรายการที่ระบุเฉพาะ (manifest) จุดคลาสที่เริ่มต้น (entry point) ด้วย <code>Main-Class: myPrograms.MyClass</code> และ Class-Path ที่ชัดเจน (และอาร์กิวเมนต์ -cp จะถูกละเว้นไป)
ระบบปฏิบัติการบางระบบ จะสามารถเรียกใช้สิ่งเหล่านี้ได้โดยตรงเมื่อคลิก การเรียกใช้ทั่วไป จะทำได้ด้วยการใส่คำสั่ง <code>java -jar foo.jar (foo.jar คือไฟล์ตัวอย่าง)</code>เข้าไปจากคอมมานด์ไลน์ (command line)
ตัวเรียกใช้งานสามารถสร้างได้บนแพลตฟอร์มส่วนใหญ่ ตัวอย่างเช่น ผู้ใช้ไมโครซอฟท์ วินโดวส์ ที่ต้องการสร้างไฟล์ Windows EXE สามารถใช้เครื่องมือต่าง ๆ เช่น JSmooth, Launch4J, WinRun4J หรือ Nullsoft Scriptable Install System เพื่อรวมไฟล์ JAR เดียวลงในไฟล์ที่ปฏิบัติการได้ (executable)
กรมช่างโยธาทหารเรือ

กรมช่างโยธาทหารเรือ (อักษรย่อ: ชย.ทร.) เป็นส่วนราชการของกองทัพเรือไทย กระทรวงกลาโหม ซึ่งมีบทบาทด้านการซ่อม, สร้าง, ดัดแปลง และบำรุงรักษาอาคาร, สิ่งก่อสร้าง ตลอดจนเครื่องทุ่นแรง และอุปกรณ์สายช่างโยธา โดยมีเจ้ากรมช่างโยธาทหารเรือคนปัจจุบันคือ พลเรือตรี พงษ์ศักดิ์ เลาหบุตร รองเจ้ากรมได้แก่ นาวาเอก อดิเรก ฟุ้งลัดดา และ นาวาเอก สุรินทร์ เกษงาม
ประวัติ.
วันที่ 25 มิถุนายน พ.ศ. 2531 ทางกองทัพเรือไทยได้อนุมัติให้กรมช่างโยธา กรมอู่ทหารเรือ แยกส่วนราชการออกจากกรมอู่ทหารเรือ มาเป็นหน่วยขึ้นตรงกองทัพเรือ ครั้นต่อมา ได้มีพระราชกฤษฎีกา แบ่งส่วนราชการและกำหนดหน้าที่ของส่วนราชการกองทัพเรือ กองบัญชาการทหารสูงสุด กระทรวงกลาโหม ซึ่งลงในราชกิจจานุเบกษา ฉบับพิเศษ เล่ม 106 ตอนที่ 136 โดยพระบาทสมเด็จพระมหาภูมิพลอดุลยเดชมหาราช บรมนาถบพิตรพระราชทานไว้ ณ วันที่ 16 สิงหาคม พ.ศ. 2532 กรมช่างโยธาทหารเรือจึงได้เสนอขออนุมัติให้วันที่ 16 สิงหาคม เป็นวันคล้ายวันสถาปนากรม
ผลงานและบทบาท.
กรมช่างโยธาทหารเรือมีผลงานเขียนแบบก่อสร้างเสาธงราชนาวีไทย ขนาดความสูง 11 เมตร รวมถึงเป็นผู้ดำเนินการเขียนแบบและคำนวณการก่อสร้างซุ้มประตูทางเข้าหน่วยบัญชาการนาวิกโยธิน เพื่อรองรับการจราจรและปริมาณรถที่เพิ่มขึ้น
และเมื่อ พ.ศ. 2563 กรมช่างโยธาทหารเรือได้ลงนามข้อตกลงการก่อสร้างศูนย์ซ่อมบำรุงอากาศยาน โดยเป็นส่วนหนึ่งของโครงการพัฒนาสนามบินนานาชาติอู่ตะเภา
การศึกษาดูงาน.
อาทิ ในวันที่ 25 กุมภาพันธ์ พ.ศ. 2558 คณะผู้เยี่ยมชมจากกรมช่างโยธาทหารเรือได้เข้าดูงานกิจการจัดการของมหาวิทยาลัยเทคโนโลยีราชมงคลรัตนโกสินทร์ เพื่อเป็นการแลกเปลี่ยนความรู้ระหว่างหน่วยงาน และวันที่ 6 กันยายน พ.ศ. 2562 คณะศึกษาดูงานจากกรมช่างโยธาทหารเรือได้เข้าศึกษาดูงานกรมโยธาธิการและผังเมือง เพื่อนำข้อมูลมาเป็นแนวทางในการปรับปรุงขีดความสามารถการปฏิบัติงานของกรมช่างโยธาทหารเรือให้สูงขึ้น
พนักงานกรมช่างโยธาทหารเรือ.
จากการศึกษาความรู้และทัศนคติด้านความปลอดภัยของพนักงานกรมช่างโยธาทหารเรือ โดยผู้ศึกษาจากโรงเรียนนายร้อยตำรวจ พบว่าอายุและตำแหน่งมีผลต่อความรู้ด้านความปลอดภัยแตกต่างกันอย่างมีนัยสำคัญทางสถิติ
ใน พ.ศ. 2563 ได้เกิดเหตุพนักงานราชการในสังกัดกรมช่างโยธาทหารเรือเสียชีวิต หลังจากการช่วยคนพลัดตกน้ำ ซึ่งทางกองทัพเรือไทยได้จัดพิธียกย่องพนักงานดังกล่าว
กิจกรรมเพื่อสังคม.
ใน พ.ศ. 2564 กรมช่างโยธาทหารเรือได้มีส่วนร่วมในการจัดพื้นที่โรงพยาบาลสนาม เมื่อช่วงวิกฤตของการระบาดทั่วของโควิด-19 ในประเทศไทย
เจ้าชายออเกอ เคานต์แห่งโรเซินบอร์ก

เจ้าชายออเกอ เคานต์แห่งโรเซินบอร์ก  (เดิม:เจ้าชายออเกอแห่งเดนมาร์ก) ประสูติเมื่อวันที่ 10 มิถุนายน 2430 ทรงเป็นพระโอรสพระองค์ใหญ่ใน เจ้าชายวัลเดมาร์แห่งเดนมาร์ก กับ เจ้าหญิงมารีแห่งออร์เลอ็อง ทรงเป็นพระราชนัดดาใน พระเจ้าคริสเตียนที่ 9 แห่งเดนมาร์ก พระญาติชั้นแรกใน จักรพรรดินิโคลัสที่ 2 แห่งรัสเซีย และ สมเด็จพระเจ้าจอร์จที่ 5 แห่งสหราชอาณาจักร และยังเป็นพระมาตุลา (ลุงฝ่ายแม่) ใน สมเด็จพระราชินีอานาแห่งโรมาเนีย ชีวิตในวัยหนุ่มของพระองค์นั้น ทรงเป็นเจ้าชายมากรัก ทรงเคยคบหากับ มารี โบนาปาร์ต พระชายาใน เจ้าชายจอร์จแห่งกรีซและเดนมาร์ก พระญาติร่วมพระราชวงศ์ และพระสหายของพระบิดา แต่ดูเหมือนว่าเจ้าชายจอร์จจะคัดค้านแต่มิได้ทรงรู้สึกใส่พระทัยกับเรื่องนี้ ในปี 2452 พระองค์ทรงเข้าร่วมกองทัพเดนมาร์ก และในปี พ.ศ. 2456 ก็ได้ขึ้นยศร้อยโท ในช่วงสงครามโลกครั้งที่ 1 ทรงทำหน้าที่เป็นผู้สังเกตการณ์ในอิตาลี เป็นเวลาหนึ่งปี และเมื่อเสด็จกลับประเทศเดนมาร์ก จึงได้รับการแต่งตั้งดป็นกัปตันเรือ 
พระองค์ทรงเสกสมรสกับมาทิลดา คัลวี เด คอนติ ดิ แบร์โกโล (17 กันยายน พ.ศ. 2428 - 16 ตุลาคม พ.ศ. 2492) ธิดาของคาร์โล จอร์โจ ลอเรนโซ คาลวี เคานต์ดิแบร์โกโลที่ 5 กับ บารอเนส อันนา กุยโดโบโน คัลวัลชินี โรเอโร ซาน เซเวริโน ทรงเสกสมรสที่เมืองตูริน เมื่อวันที่ 1 กุมภาพันธ์ พ.ศ. 2457 สองวันต่อมา ทรงสละตำแหน่งในการสืบราชบัลลังก์เดนมาร์ก และสละพระอิสริยยศ "เจ้าชายแห่งเดนมาร์ก" และด้วยพระราชอำนาจของกษัตริย์เดนมาร์ก พระองค์ทรงรับการเฉลิมพระยศ เจ้าชายออเกอ เคานต์แห่งโรเซินบอร์ก ในวันที่ 5 กุมภาพันธ์ พ.ศ. 2457 ทรงมีโอรส 1 ท่าน คือ
พระองค์เองทรงอยู่ในพระราชวงศ์ที่ได้รับการเสนอพระนามรับตำแหน่งพระมหากษัตริย์ฟินแลนด์ ในปี 2461 พระองค์ตรัสกับ กุสตาฟ อิดมัน เอกอัครราชทูตฟินแลนด์ประจำเดนมาร์ก ว่า เมื่อเสด็จเยือนโคเปนเฮเกน ในเดือนกันยายน พ.ศ. 2461 นายพลชาวฟินแลนด์ คาร์ล กุสตาฟ เอมิล มันเนอร์ไฮม์ ได้สอบถามเกี่ยวกับความเต็มใจที่จะรับตำแหน่งนี้ ว่า ทรงยอบรับ
ในปี 2465 ทรงได้รับพระบรมราชานุญาตจากพระมหากษัตริย์แห่งเดนมาร์ก โดยอ้างตามที่กฎหมายเดนมาร์กกำหนด ให้พ้นจากกองทัพเดนมาร์กเพื่อทรงเข้าร่วมกับกองทัพฝรั่งเศส หลังจากการเจรจาระหว่างรัฐบาลเดนมาร์ก และ ฝรั่งเศส ทรงเข้าสู่กองทหารโดยมียศกัปตัน ทรงถูกเชิญองค์ไปยังโมร็อกโก ทรงเป็นทหารของฝรั่งเศสใน สงครามริฟ ภายในหนึ่งปีของการเข้าร่วมกองทัพฝรั่งเศส ทรงได้รับ เครื่องอิสริยาภรณ์เลฌียงดอเนอร์ หลังจากถูกยิงที่พระเพลาซ้าย (ขาซ้าย) ในช่วง 17 ปีของพระองค์ในกองพันทหารฝรั่งเศส ทรงได้รับยศพันโท
พระองค์สิ้นพระชนม์ด้วยโรคเยื่อหุ้มพระปัปผาสะ (ปอด)อักเสบ ในทาซา ประเทศโมร็อกโก เมื่อวันที่ 9 กุมภาพันธ์ พ.ศ. 2483 และทรงถูกฝังพระศพไว้ที่กองบัญชาการกองทหารประเทศฝรั่งเศสที่ ซิดิ เบล อับเบส ประเทศแอลจีเรีย
ประณามะ

ประณามะ (สันสกฤต: ปรณาม, Praṇāma; "การเคารพ, หมอบกราบ, โค้งคำนับ") เป็นรูปแบบการแสดงความเคารพแก่บุคคลหรือสิ่งใด ๆ ที่ปรากฏในธรรมเนียมของอินเดียและศาสนาฮินดู 
ปรณามยังใช้ในการขอโทษเมื่อเท้าของบุคคลหนึ่งเผลอแตะหนังสือหรืองานเขียน (ซึ่งในบางธรรมเนียมถือว่าเป็นปางแสดงของพระสรัสวตี) หรือเงินทอง (ซึ่งในบางธรรมเนียมถือว่าเป็นปางแสดงของพระลักษมี) บุคคลนั้นจะใช้การนำมือแตะที่สิ่งของนั้น จากนั้นนำมือกลับมาแตะที่หน้าผากตนเอง ถือเป็นการปรณามที่ใช้แสดงการขอโทษ
"ปรณาม" มาจาก "ปร" (प्र แปลว่า ไปข้างหน้า หรือ มากยิ่ง) กับ "อาณม" (आनम แปลว่า การยืดหรือดัด) รวมกันจึงแปลว่าการโค้งคำนับไปข้างหน้า
รูปแบบ.
ปรณามสามารถแบ่งออกเป็นชนิดย่อย ซึ่งมีรูปแบบการปฏิบัติที่ต่างกัน
ฟุตบอลชิงแชมป์แห่งชาติอาเซียน 2020 รอบแพ้คัดออก

รอบแพ้คัดออกของฟุตบอลชิงแชมป์แห่งชาติอาเซียน 2020 เป็นการแข่งขันรอบที่สองและรอบสุดท้ายของฟุตบอลชิงแชมป์แห่งชาติอาเซียน 2020 รอบที่สองนี้แข่งหลังจากจบการแข่งขันในรอบแบ่งกลุ่ม สองทีมที่ดีที่สุดของกลุ่มเอและบีจะทำการแข่งขันกับแบบแพ้คัดออก ทีมทั้งสี่ทีมจะเริ่มแข่งในรอบรองชนะเลิศตามด้วยรอบชิงชนะเลิศ การแข่งขันจะเริ่มตั้งแต่วันที่ 22 ธันวาคม พ.ศ. 2564 ถึงวันที่ 1 มกราคม พ.ศ. 2565
ทีมที่ผ่านเข้ารอบ.
สองทีมที่ดีที่สุดของทั้งสองกลุ่มผ่านเข้าสู่รอบแพ้คัดออก
ตารางการแข่งขัน.
ตารางการแข่งขันของแต่ละรอบเป็นไปดังนี้.
รูปแบบ.
แต่ละคู่จะแข่งกันแบบสองเกม ทีมที่ทำประตูได้มากกว่าในผลรวมทั้งสองนัดจะถือว่าเป็นผู้ชนะ ถ้าสกอร์ทั้งสองทีมยังเท่ากันเมื่อแข่งครบทั้งสองนัดจะต้องทำการต่อเวลาพิเศษหลังจากหมดเวลาการแข่งขันในนัดที่สอง หากต่อเวลาพิเศษแล้วยังไม่ได้ผู้ชนะก็จะทำการตัดสินด้วยวิธีการยิงลูกโทษ ในปีนี้จะไม่ใช้กฏประตูทีมเยือนในการหาผู้ชนะเนื่องจากการแข่งขันทั้งหมดแข่งที่สนามกลางที่ประเทศสิงคโปร์
สายการแข่งขัน.
<section begin=สายการแข่งขัน /><section end=สายการแข่งขัน />
รอบรองชนะเลิศ.
<section begin=รอบรองชนะเลิศ/>
<section end=รอบรองชนะเลิศ />
เลกแรก.
สิงคโปร์ พบ อินโดนีเซีย.
<section begin=sf1-1stleg/><section end=sf1-1stleg />
เวียดนาม พบ ไทย.
<section begin=sf2-1stleg/><section end=sf2-1stleg />
เลกที่สอง.
อินโดนีเซีย พบ สิงคโปร์.
<section begin=sf1-2ndleg/><section end=sf1-2ndleg />
ไทย พบ เวียดนาม.
<section begin=sf2-2ndleg /><section end=sf2-2ndleg />
รอบชิงชนะเลิศ.
<section begin=นัดชิงชนะเลิศ/>
<section end=นัดชิงชนะเลิศ />
หมายเหตุ.
<templatestyles src="Reflist/styles.css" />
มิโยตะ

มิโยตะ  เป็นเมืองที่ตั้งอยู่ในจังหวัดนางาโนะ ประเทศญี่ปุ่น ข้อมูลเมื่อ ค.ศ. 2019 (2019)[ [update]] เมืองนี้มีประชากรประมาณ 15,562 คน 6,897 ครัวเรือน และมีความหนาแน่นของประชากร 260 คนต่อตารางกิโลเมตร เมืองนี้มีพื้นที่ทั้งหมด 
ภูมิศาสตร์.
มิโยตะตั้งอยู่ใกล้กับพรมแดนด้านตะวันออกของจังหวัดนากาโนะกับจังหวัดกุมมะ มีเขาอาซามะ (2568 เมตร) ตั้งอยู่บริเวณพรมแดนด้านเหนือของเมือง
กลุ่มซิติเซ็นวอตช์ (Citizen Watch) มีโรงงานด้านวิศวกรรมที่ตั้งอยู่ในนครซากุ ซึ่งอยู่ติดกับเมืองมิโยตะ
ภูมิอากาศ.
เมืองนี้มีภูมิอากาศแบบอบอุ่นชื้นภาคพื้นทวีป ซึ่งมีลักษณะเป็นฤดูร้อนที่อบอุ่นและชื้น และฤดูหนาวที่หนาวเย็นและมีหิมะตกหนัก (การแบ่งเขตภูมิอากาศแบบเคิพเพิน "Dfb") อุณหภูมิเฉลี่ยทั้งปีในมิโยตะคือ 8.2 °C ปริมาณฝนตกโดยเฉลี่ยรายปีอยู่ที่ 1,291 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดโดยเฉลี่ยจะอยู่ในเดือนสิงหาคมอยู่ที่ประมาณ 21.1 °C และต่ำสุดในเดือนมกราคมที่ประมาณ -4.0 °C
ประชากรศาสตร์.
ตามข้อมูลสำมะโนของญี่ปุ่น ประชากรของมิโยตะได้เพิ่มขึ้นในช่วง 50 ปีที่ผ่านมา
การเมืองการปกครอง.
มิโยตะปกครองโดยสภาเมือง ซึ่งมีสมาชิก 14 คน
การศึกษา.
มิโยตะมีโรงเรียนที่สังกัดเทศบาลเมือง ได้แก่ โรงเรียนประถมของรัฐ 2 แห่ง และโรงเรียนมัธยมต้นของรัฐ 1 แห่ง และเมืองนี้ไม่มีโรงเรียนมัธยมปลาย
สถาพร พานิชรักษาพงศ์

สถาพร พานิชรักษาพงศ์ (เกิด 27 ธันวาคม พ.ศ.2510) ชื่อเล่น ถา เป็นผู้บริหารธุรกิจชาวไทย ของจีเอ็มเอ็ม แกรมมี่ ปัจจุบันดำรงตำแหน่งประธานเจ้าหน้าที่บริหารจีเอ็มเอ็มทีวี
ประวัติ.
สถาพรเกิดเมื่อวันที่ 27 ธันวาคม พ.ศ. 2510 สำเร็จการศึกษาระดับปริญญาตรีจากคณะวารสารศาสตร์และสื่อสารมวลชน (ภาพยนตร์และภาพถ่าย) มหาวิทยาลัยธรรมศาสตร์ ในปี พ.ศ. 2557 ได้สำเร็จหลักสูตร Director Certification Program (DCP) จากสมาคมส่งเสริมสถาบันกรรมการบริษัทไทย
เคยดำรงตำแหน่ง รองกรรมการผู้จัดการกลุ่มงานธุรกิจเพลง ผู้กุมบังเหียนดูแลกลุ่มงานธุรกิจเพลงของอาร์เอสฯ ก่อนจะย้ายมาดำรงตำแหน่งรองกรรมการผู้จัดการดูแล จีเอ็มเอ็มทีวี
ในเดือนมกราคม พ.ศ. 2550 สถาพรซึ่งขณะนั้นดำรงตำแหน่งรองกรรมการผู้จัดการจีเอ็มเอ็มทีวี ได้เข้ารับตำแหน่งกรรมการผู้จัดการคนใหม่หลังจากสายทิพย์ มนตรีกุล ณ อยุธยา ลาออกเพื่อขึ้นไปรับตำแหน่งผู้บริหาร บริษัท จีเอ็มเอ็ม มีเดีย จำกัด (มหาชน)
สถาพรเข้ารับตำแหน่งประธานเจ้าหน้าที่บริหารช่องจีเอ็มเอ็ม 25 เมื่อวันที่ 16 กันยายน พ.ศ. 2561 แทนที่สายทิพย์ซึ่งขยับขึ้นไปดำรงตำแหน่งรองประธานกรรมการบริษัท จีเอ็มเอ็ม แชนแนล โฮลดิ้ง จำกัด ซึ่งเป็นบริษัทที่ดูแลภาพรวมของกลุ่มธุรกิจจีเอ็มเอ็ม 25 ก่อนจะพ้นจากตำแหน่งเมื่อวันที่ 1 ธันวาคม พ.ศ. 2563 หลังจากเดอะ วัน เอ็นเตอร์ไพรส์ เข้าซื้อหุ้นสามัญจดทะเบียนของจีเอ็มเอ็ม แชนแนล โฮลดิ้ง มาเป็นบริษัทย่อยของตน และเข้ารับเป็นตัวแทนการตลาดให้แก่ช่องจีเอ็มเอ็ม 25
ฉันเป็นศิษย์จอมปราชญ์จริง ๆ นะ

ฉันเป็นศิษย์จอมปราชญ์จริง ๆ นะ (; โรมาจิ: "Kenja no Deshi o Nanoru Kenja") เป็นซีรีส์ไลต์โนเวลญี่ปุ่น เขียนโดยฮิโรตสึงุ ริวเซ็น วาดภาพประกอบโดยฟูจิโจโกะ เริ่มเผยแพร่ในฐานะนิยายออนไลน์บนเว็บไซต์เผยแพร่นิยายโดยผู้ใช้ โชเซ็ตสึกะ นิ นาโร ในเดือนเมษายน พ.ศ. 2555 ต่อมาสำนักพิมพ์ Micro Magazine ได้ลิขสิทธิ์ตีพิมพ์เป็นหนังสือ เริ่มจำหน่ายในเดือนมิถุนายน พ.ศ. 2557 โดยเป็นหนังสือในเครือ GC Novels ปัจจบันวางจำหน่ายถึงเล่มที่ 14 เมื่อเดือนพฤศจิกายน พ.ศ. 2563 ไลต์โนเวลมีลิขสิทธิ์ในประเทศไทยโดยสำนักพิมพ์เฟิร์ส เพจ โปร ได้รับการดัดแปลงเป็นมังงะ วาดภาพโดย Dicca Suemitsu เริ่มเผยแพร่ออนไลน์ผ่านเว็บไซต์ "Comic Ride" ของสำนักพิมพ์ Micro Magazineช เมื่อเดือนกรกฎาคม พ.ศ. 2559 และรวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 7 เมื่อเดือนตุลาคม พ.ศ. 2563 ได้รับการดัดแปลงเป็นซีรีส์อนิเมะโทรทัศน์ สร้างโดย Studio A-Cat ออกอากาศตั้งแต่เดือนมกราคมถึงเดือนมีนาคม พ.ศ. 2565
ให้เสียงโดย: นิจิกะ โอโมริ
ให้เสียงโดย: อายูมุ มูราเซะ
ให้เสียงโดย: มินามิ ฮินาตะ
ให้เสียงโดย: Yūko Natsuyoshi
ให้เสียงโดย: Yae Sakura
ให้เสียงโดย: Hiroki Yasumoto
ให้เสียงโดย: Junichi Saitō
ให้เสียงโดย: Kanomi Izawa
ให้เสียงโดย: Yui Horie
ให้เสียงโดย: Ayane Sakura
ให้เสียงโดย: Isao Sasaki
ถนนอนุวงศ์

ถนนอนุวงศ์ เป็นถนนสายหนึ่งในเขตสัมพันธวงศ์ กรุงเทพมหานคร ตั้งต้นหัวถนนจากถนนจักรวรรดิ์ริมวัดจักรวรรดิราชาวาสวรมหาวิหารตรงไปออกถนนราชวงศ์ เป็นถนนเลียบแม่น้ำเจ้าพระยาอีกตอนหนึ่ง มีความกว้างถนนราว 10–11 เมตร
ถนนอนุวงศ์สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว โดยก่อนหน้านั้นในสมัยรัตนโกสินทร์ตอนต้น สำเพ็งเป็นบริเวณที่พักอาศัยและทำการค้าของชาวจีน ที่อยู่อาศัยส่วนใหญ่สร้างด้วยไม้ไผ่หลังคามุงแฝก ทำให้เกิดไฟไหม้บ่อยครั้ง หลังเกิดเพลิงไหม้ก็ทำให้สำเพ็งแออัดยิ่งขึ้น พระบาทสมเด็จพระจุลจอมเกล้าเจ้าอยู่หัวจึงถือโอกาสจัดระเบียบโดยการตัดถนนและจัดที่อยู่อาศัยใหม่ โดยตัดถนนใหม่ 5 สาย คือ ถนนเยาวราช ถนนราชวงศ์ ถนนจักรวรรดิ์ ถนนบูรพา และถนนอนุวงศ์
ในอดีตถนนอนุวงศ์มีความสำคัญเช่นเดียวกับถนนทรงวาดเนื่องจากตั้งอยู่ใกล้ท่าน้ำขนส่งทางเรือ จึงมีพ่อค้าแขกและจีนอยู่อาศัยอยู่เป็นจำนวนมาก ในอดีตถนนอนุวงศ์เคยเป็นที่ตั้งของอาคารสำนักงาน ห้าง เอ. ที. อี. มัสกาตี ผู้ผลิตและจำหน่ายผ้าลายที่มีชื่อเสียงอย่างมากตั้งแต่สมัยรัชกาลที่ 5 เป็นต้นมา แต่ในปัจจุบันอาคารของห้างมัสกาตีถูกรื้อไปหมดแล้ว ปัจจุบัน ยังมีตึกแถวเก่าแก่ของตระกูลนานาที่เคยเปิดทำเป็นธุรกิจนำเข้าและส่งออกสินค้าหลงเหลืออยู่ และมีตึกแถวที่สร้างตามสถาปัตยกรรมยุโรปสมัยยุคหลัง ซึ่งนิยมสร้างกันมากในสมัยปลายรัชกาลที่ 5 และตลอดสมัยรัชกาลที่ 6 
ตึกแถวที่สร้างริมถนนอนุวงศ์มีลักษณะเป็นแบบที่ร้านค้าก่อสร้างขึ้นเองโดยเฉพาะ ร้านหนึ่งมีประมาณ 2–3 คูหา สูง 2 ชั้น หน้าบันโค้งมนประดับลายปูนปั้น ปีกสองข้างหรือตอนหัวเสาตั้งกระถางหล่อ ตกแต่งซุ้มหน้าต่างอย่างงดงาม เป็นซุ้มโค้งกลมบ้าง โค้งแหลมบ้าง ภายในอาจกรุกระจกหรือแต่งลายปูนปั้น มีเสาซุ้มหน้าและเสาอิงแบบที่ประยุกต์จากเสากรีกและโรมัน
หยาง โจ๊งเว

<ns>0</ns>
 <revision>
 <timestamp>2021-12-18T17:45:46Z</timestamp>
 <contributor>
 <username>Miwako Sato</username>
 </contributor>
 <comment>Miwako Sato ย้ายหน้า หยาง โจ๊งเว ไปยัง หยาง จงเหว่ย์</comment>
 <origin>9811302</origin>
 <model>wikitext</model>
 <format>text/x-wiki</format>
ฟาร์รัน ฌุกกลา

ฟาร์รัน ฌุกกลา บลัง (เกิด 1 กุมภาพันธ์ ค.ศ. 1999) เป็นนักฟุตบอลชาวสเปน ปัจจุบันลงเล่นในตำแหน่งกองหน้าให้กับกลึบบรึคเคอ กาเฟ สโมสรในเบลเจียนเฟิสต์ดิวิชัน เอ
สโมสรอาชีพ.
ชีวิตช่วงแรก.
ฌุกกลาเกิดในบาร์เซโลนา แคว้นกาตาลุญญา เขาเข้าร่วมทีมเยาวชนของอัสปัญญ็อล ในปี ค.ศ. 2012 หลังจากเป็นตัวแทนของทีมซันฌูลิอาดาบิลาตอร์ตา และบิกริวปริเม เขาออกจากสโมสรเดิมในปี 2015 และต่อมาได้เล่นให้กับ UE Vic และ UD Unificación Bellvitge ก่อนที่จะเซ็นสัญญายืมตัวร่วมทีมอูเอ ซันตันเดร็ว ในปี ค.ศ. 2017
 "ณ วันที่ 21 สิงหาคม ค.ศ. 2022"
เกียรติประวัติ.
กลึบบรึคเคอ
อาเมเดโอ โมดิลยานี

อามาเดโอ เกลเมนเต โมดิลยานี (12 กรกฎาคม 1884 – 24 มกราคม 1920) เป็นจิตรกรและประติมากรชาวอิตาลี เขาเป็นที่รู้จักจากภาพเขียนบุคคลและภาพเปลือยส่วนหนึ่งของศิลปะยุคมอเดิร์น มีลักษณะเด่นอยู่ที่การยืดยาวใบหน้า คอ และลำตัวจนเกินจริง
ในปี 2010 ภาพเขียนบุคคลเปลือยของโมดิลยานีซึ่งเป็นหนึ่งในชุดภาพเปลือยที่เขาสร้างสรรค์ขึ้นในปี 1917 ถูกประมูลไปด้วยราคา 68.9 ล้านดอลลาร์ ถือเป็นชิ้นงานที่ราคาแพงที่สุดของเขา กระทั่งในปี 2015 ซึ่งภาพเขียนจากปี 1917 ในชื่อ "Nu couché" ประมูลขายที่คริสทีส์ในนิวยอร์กด้วยมูลค่า 170.4 ล้านดอลลาร์ ส่วนในปี 2018 ภาพเขียนจากปี 1917 ในชื่อ "Nu couché (sur le côté gauche)" ถูกประมูลขายที่ซอเธบีส์ในนิวยอร์กด้วยมูลค่า 157.2 ล้าน ถือเป็นภาพเขียนที่ประมูลไปในราคาแพงที่สุดในประวัติศาสตร์ของซอเธบีส์
 "ดูที่วิกิสนเทศ
เขตฮาราบาลินสกี

เขตฮาราบาลินสกี  เป็นเขต and municipal หนึ่งในสิบเอ็ดเขตของแคว้นอัสตราฮัน ประเทศรัสเซีย ตั้งอยู่ตอนกลางเฉียงตะวันออกของแคว้น มีพื้นที่เขตอยู่ที่ . มีศูนย์กลางการปกครองอยู่ที่เมืองฮาราบาลี
หรรษนาถมนเทียร

หรรษนาถมนเทียร (อักษรเทวนาครี: हर्षनाथ् "Harṣanātha") เป็นมนเทียรเท่าแก่ในอำเภอสิขร รัฐราชสถาน ประเทศอินเดีย ตั้งอยู่ห่างไปจากใจกลางเมืองสิขรราว 14 กิโลเมตร
จารึกหนึ่งจากปี 973 ระบุว่ามนเทียรสร้างขึ้นโดยภาวรักตะ (Bhavarakta) ฤาษีผู้บูชาพระศิวะ ในรับสมัยของกษัตริย์จหมนะวิครหราชาที่สอง ปัจจุบันพบซากของมนเทียรโดยรอบที่คงเหลือในสภาพปรักหักพัง
เหตุรถบรรทุกพลิกคว่ำในรัฐเชียปัส

เมื่อวันที่ 9 ธันวาคม 2021 เกิดอุบัติเหตุทางถนนในรัฐเชียปัส ประเทศเม็กซิโก เมื่อรถบรรทุกที่ลักลอบขนผู้อพยพ 180 คนพลิกคว่ำแล้วชนเข้ากับสะพาน เป็นผลให้มีผู้เสียชีวิตอย่างน้อย 55 ราย และบาดเจ็บมากกว่าหนึ่งร้อยราย
ในช่วงปีที่ผ่านมาได้มีจำนวนผู้อพยพเพิ่มจำนวนขึ้นมากจากอเมริกากลางที่ข้ามพรมแดนจากประเทศกัวเตมาลามาประเทศเม็กซิโกผ่านทางรัฐเชียปัสซึ่งตั้งอยู่ริมพรมแดนของสองประเทศ โดยมีเป้าหมายเพื่ออพยพเข้าไปยังสหรัฐ มีรายงานทางการเม็กซิโกตรวจพบการลักลอบขนผู้อพยพข้ามแดนเช่นนี้อยู่บ่อย ๆ ครั้งใหญ่ที่สุดในเดือนพฤศจิกายน 2021 ตรวจพบผู้ลี้ภัยกว่า 600 คนจาก 12 ประเทศ ลักลอบข้ามพรมแดนมาทางท้ายรถบรรทุกสองคัน ที่เบรากรุซ
เหตุการณ์นี้เป็นเหตุการณ์ที่มีผู้เสียชีวิตมากที่สุดในบรรดาเหตุการณ์ที่เกี่ยวกับผู้อพยพข้ามพรมแดนผ่านประเทศเม็กซิโก นับตั้งแต่การสังหารหมู่ที่ซานเฟร์นันโดในปี 2010 ซึ่งมีผู้อพยพ 72 รายถูกฆาตกรรมโดยขบวนการยาเสพติดโลสเซตัสในรัฐตาเมาลิปัส
ขวานดำ

ขวานดำ  เป็นกลุ่มคนในประเทศไนจีเรียที่ปัจจุบันดำเนินการในฐานะขบวนการอาชญากรรมระหว่างประเทศ เริ่มมีมาตั้งแต่ราวปี 1980 โดยเรียกสมาชิกของกลุ่มว่า "มนุษย์ขวาน" ("Axemen") ในบรรดาอาชญากรรมของกลุ่ม มีอาชญากรรมครั้งสำคัญคือการสังหารหมู่ที่มหาวิทยาลัยโอบาเฟมี อาโวโลโว ในปี 1999 ไปจนถึงความพยายามฉ้อโกงเงินค่าสวัสดิการมูลค่าหนึ่งล้านยูโรจากการระบาดของโควิด-19 ในประเทศไอร์แลนด์ และการสังหารหมู่ในเดือนพฤศจิกายน 2021 ที่โอกิติปูปา ประเทศไนจีเรีย บีบีซีภาคพื้นแอฟริการะบุว่า ในช่วงทศวรรษ 2010s เป็นต้นมา กลุ่มขวานดำกลายมาเป็นหนึ่งในขบวนการอาชญากรรมที่แพร่กระจายไปทั่วและอันตรายมากที่สุดกลุ่มหนึ่งในโลก 
ตำรวจสากลจับกุมผู้ต้องหาว่าเป็นผู้นำของกลุ่มได้หกคนในโจฮันเนสเบิร์กเมื่อปี 2021
ควิกซอร์ต

ควิกซอร์ต (Quicksort) หรือ การเรียงลำดับแบบรวดเร็ว คือ อัลกอริทึมเรียงลำดับ (sorting algorithm) แบบแทนที่ มีลักษณะเด่นคือ เป็นอัลกอริทึมแบบแบ่งแยกและเอาชนะ (divide and conquer) ในการจัดเรียง คิดค้นขึ้นในปี ค.ศ. 1959 โดยนักวิทยาศาสตร์คอมพิวเตอร์ชาวบริเตน โทนี ฮอร์  และตีพิมพ์ในปี ค.ศ. 1961 ควิกซอร์ตเป็นอัลกอรึทึมสำหรับการจัดเรียงที่ใช้งานทั่วไป ในการใช้งานจริง ควิกซอร์ตมีความเร็วในการจัดเรียงเร็วกว่า เมิร์จซอร์ต (Merge sort) และ เร็วกว่าฮีพซอร์ต (Heapsort) ซึ่งใช้โครงสร้างข้อมูลแบบฮีพ (Heap) 2 ถึง 3 เท่า
เรือสำราญชั้นโอเอซิส

เรือสำราญชั้นโอเอซิส เป็นชั้นเรือสำราญของรอยัลแคริบเบียนอินเตอร์เนชันแนล ปัจจุบันถูกสร้างและปล่อยลงน้ำ 5 ลำได้แก่ โอเอซิสออฟเดอะซีส์ อัลลัวร์ออฟเดอะซีส์ ฮาร์โมนีออฟเดอะซีส์ ซิมโฟนีออฟเดอะซีส์ และ"วอนเดอร์ออฟเดอะซีส์" เรือในชั้นโอเอซิส 4 ลำ คือ โอเอซิสออฟเดอะซีส์ อัลลัวร์ออฟเดอะซีส์ ฮาร์โมนีออฟเดอะซีส์ และซิมโฟนีออฟเดอะซีส์ เคยครองตำแหน่งเรือสำราญที่ใหญ่ที่สุดในโลกในปี 2009 2010 และ 2016 ส่วนเรือ "วอนเดอร์ออฟเดอะซีส์" ครองตำแหน่งในตั้งแต่ปี 2022 เป็นต้นมา
สถานเอกอัครราชทูตสาธารณรัฐโปรตุเกสประจำประเทศไทย

สถานเอกอัครราชทูตสาธารณรัฐโปรตุเกสประจำประเทศไทย เป็นสถานเอกอัครราชทูตของโปรตุเกสในประเทศไทย ปัจจุบันตั้งอยู่ในซอยเจริญกรุง 30 (กัปตันบุช) ถนนเจริญกรุง แขวงบางรัก เขตบางรัก กรุงเทพมหานคร เป็นสถานเอกอัครราชทูตที่เก่าแก่ที่สุดในกรุงเทพมหานคร
ประวัติ.
เมื่อ พ.ศ. 2363 พระบาทสมเด็จพระพุทธเลิศหล้านภาลัยทรงพระกรุณาโปรดเกล้าฯ พระราชทานที่ดินริมแม่น้ำเจ้าพระยาแก่โปรตุเกสเพื่อเป็นที่ตั้งของโรงสินค้า และเป็นที่พักของการ์ลุช มานูแวล ดา ซิลไวรา (Carlos Manuel da Silveira) กงสุลโปรตุเกสคนแรก พื้นที่กว้าง 50 วา ยาว 72 วา โดยสร้างอาคารหลังแรกด้วยไม้ไผ่ ฉาบด้วยปูนปลาสเตอร์ ทาสีขาว พร้อมทั้งมีชาวโปรตุเกสพำนักอาศัยตั้งถิ่นฐานอยู่โดยรอบ สังเกตได้จากมีโบสถ์กาลหว่าร์
ต่อมาอาคารดังกล่าวได้รับการบูรณะเมื่อ พ.ศ. 2403 แต่ก็หยุดชะงักเมื่อ พ.ศ. 2410 เมื่อทูตอังตอนียู ฟรึดึรีกู มอร์ (António Frederico Moor) หมดวาระ จนกระทั่งอังตอนียู ฟึลีซียานู มาร์กึช ปึไรรา (António Feliciano Marques Pereira) ทูตคนใหม่มารับตำแหน่งเมื่อวันที่ 2 มกราคม พ.ศ. 2418 ได้ดำเนินการก่อสร้างจนแล้วเสร็จ มีพิธีเปิดอย่างเป็นทางการเมื่อเดือนกรกฎาคม พ.ศ. 2418
ในช่วงศตวรรษที่ 20 มีการปรับปรุงอาคารหลังนี้หลายส่วน เช่น เพิ่มระบบไฟฟ้า เครื่องปรับอากาศ
สถาปัตยกรรม.
สถานเอกอัครราชทูตโปรตุเกสประจำประเทศไทย ประกอบด้วยอาคารทำเนียบทูตและสำนักงาน
ทำเนียบทูตมีลักษณะเป็นอาคาร 2 ชั้น สร้างตามสถาปัตยกรรมแบบอาณานิคม เดิมทีวัสดุที่ใช้ก่อสร้างทั้งหมดส่งตรงมาจากโปรตุเกส แต่เรือที่ขนส่งล่มระหว่างทาง จึงเปลี่ยนมาใช้วัสดุท้องถิ่นของไทยแทน หลังคาทรงปั้นหยา บริเวณทางเข้ามีมุขหลังคาจั่วอยู่กึ่งกลางด้านหน้าแบบสถาปัตยกรรมแบบปัลลาดีโอ หน้าจั่วมีตราแผ่นดินของประเทศโปรตุเกส ภายในอาคารชั้นล่างเป็นห้องโถงใหญ่ ชั้นบนมีระเบียงยาวด้านหน้าและหลัง ทางเข้าประดับกระเบื้องเซรามิกลายครามจากโปรตุเกส
สำนักงานเป็นอาคารปูนสองชั้นสีเหลืองอ่อนที่ดูทึบ แต่เดิมอาคารหลังนี้ใช้เป็นโกดังเก็บสินค้าที่ขนส่งมาทางเรือ ปัจจุบันสำนักงานได้รับการตกแต่งแบบทันสมัย
ด้านหน้าทำเนียบทูตมีสนามหญ้าริมแม่น้ำเจ้าพระยา มุมหนึ่งเป็นที่ตั้งของศาลา เป็นผลงานจากนักออกแบบโปรตุเกสร่วมกับช่างไม้จากเชียงใหม่
การเลือกตั้งสมาชิกสภาผู้แทนราษฎรจังหวัดชุมพร เขต 1 แทนตำแหน่งที่ว่าง พ.ศ. 2565

การเลือกตั้งสมาชิกสภาผู้แทนราษฎรจังหวัดชุมพร เขต 1 แทนตำแหน่งที่ว่าง พ.ศ. 2565 เป็นการเลือกตั้งสมาชิกสภาผู้แทนราษฎรจังหวัดชุมพร เขต 1 แทนที่นายชุมพล จุลใส ที่ศาลรัฐธรรมนูญมีคำวินิจฉัยให้พ้นจากตำแหน่ง โดยกำหนดให้มีการเลือกตั้งในวันที่ 16 มกราคม พ.ศ. 2565
ที่มา.
ในวันที่ 24 กมุภาพันธ์ พ.ศ.2564 ศาลอาญาได้อ่านคำพิพากษาในคดีที่อัยการฝ่ายคดีพิเศษ 4 ยื่นฟ้องแกนนำกลุ่มกปปส.ซึ่งนายชุมพลเป็นหนึ่งในแกนนำด้วย โดยศาลอาญาได้มีคำพิพากษาจำคุกนายชุมพลเป็นเวลา 9 ปี 24 เดือนและตัดสิทธิทางการเมืองของนายชุมพลเป็นเวลา 5 ปีนับตั้งแต่มีคำพิพากษา ต่อมาในวันที่ 7 เมษายน พ.ศ. 2564 ศาลรัฐธรรมนูญได้มีมติรับคำรองที่คณะกรรมการการเลือกตั้ง(กกต.) ขอให้ศาลรัฐธรรมนูญวินิจฉัยว่าสมาชิกภาพสส.ของนายชุมพลสิ้นสุดลงหรือไม่ พร้อมทั้งสั่งให้นายชุมพลหยุดปฏิบัติหน้าที่จนกว่าจะมีคำวินิจฉัย และในวันที่ 12 ธันวาคม พ.ศ.2564 ศาลรัฐธรรมนูญได้มีคำวินิจฉัยให้นายชุมพลพ้นจากความเป็นสส.นับตั้งแต่วันที่ถูกสั่งให้หยุดปฏิบัติหน้าที่ จึงต้องมีการจัดการเลือกตั้งใหม่ภายใน 45 วันนับตั้งแต่มีคำวินิจฉัย
ผู้สมัคร.
คณะกรรมการการเลือกตั้งได้กำหนดวันรับสมัครรับเลือกตั้งในวันที่ 23 - 27 ธันวาคม พ.ศ. 2564 โดยพรรคการเมืองที่ส่งผู้สมัครเพื่อลงสมัครรับเลือกตั้งมีรายชื่อดังต่อไปนี้
อเล็กซานดรา หว่อง

อเล็กซานดรา หว่อง ฝ่ง หยิ่ว (Alexandra Wong Fung Yiu, เกิด 16 พฤษภาคม 1956) หรือเป็นที่รู้จักในชื่อ แกรนด์มาหว่อง หรือ คุณยายหว่อง ("หว่องผ่อผอ") เป็นนักเคลื่อนไหวทางสังคมชาวฮ่องกงฝ่ายประชาธิปไตย เธอเป็นที่รู้จักในระดับนานาชาติในปี 2019 หลังเธอโบกสะบัดธงชาติสหราชอาณาจักรในการชุมนุมเรียกร้องประชาธิปไตยปี 2019 เธอเริ่มต้นเส้นทางการประท้วงตั้งแต่ปี 2012 ที่เธอเข้าร่วมการชุมนุมต่อตัานการศึกษาชาตินิยมและจริยธรรม 
เธอถูกจับกุมในวันที่ 30 พฤษภาคม 2021 ขณะเดินขบวนประท้วงด้วยตัวคนเดียวในค่ำคืนก่อนวันรำลึกการสังหารหมู่ที่จัตุรัสเทียนอันเหมินครบรอบ 32 ปี ที่ซึ่งรัฐบาลสั่งห้ามจัดกิจกรรมระลึกใด ๆ ทั้งสิ้น
การเลือกตั้งสมาชิกสภาผู้แทนราษฎรจังหวัดสงขลา เขต 6 แทนตำแหน่งที่ว่าง พ.ศ. 2565

การเลือกตั้งสมาชิกสภาผู้แทนราษฎรจังหวัดสงขลา เขต 6 แทนตำแหน่งที่ว่าง พ.ศ. 2565 เป็นการเลือกตั้งสมาชิกสภาผู้แทนราษฎรจังหวัดสงขลาแทนที่นายถาวร เสนเนียม ที่ศาลรัฐธรรมนูญมีคำวินิจฉัยให้พ้นจากตำแหน่ง โดยกำหนดให้มีการเลือกตั้งในวันที่ 16 มกราคม พ.ศ. 2565
ที่มา.
ในวันที่ 24 กุมภาพันธ์ พ.ศ. 2564 ศาลอาญาได้อ่านคำพิพากษาในคดีที่อัยการฝ่ายคดีพิเศษ 4 ยื่นฟ้องแกนนำกลุ่มกปปส.จำนวน 39 คนซึ่งรวมถึงนายถาวรด้วย โดยศาลได้มีคำพิพากษาจำคุกนายถาวรเป็นเวลา 5 ปี ซึ่งทำให้นายถาวรพ้นจากตำแหน่งรัฐมนตรีช่วยว่าการกระทรวงคมนาคมทันที และนายถาวรได้ถูกนำตัวไปคุมขัง ณ เรือนจำพิเศษกรุงเทพมหานคร ต่อมาจึงได้รับการประกันตัวในภายหลัง และในวันที่ 7 เมษายน พ.ศ. 2564 ศาลรัฐธรรมนูญได้มีมติรับคำร้องที่คณะกรรมการการเลือกตั้ง(กกต.) ขอให้ศาลรัฐธรรมนูญวินิจฉัยสมาชิกภาพสส.ของนายถาวร และศาลยังมีคำสั่งให้นายถาวรหยุดปฏิบัติหน้าที่จนกว่าจะมีคำวินิจฉัย และในวันที่ 12 ธันวาคม พ.ศ. 2564 ศาลรัฐธรรมนูญได้มีคำวินิจฉัยให้นายถาวรพ้นจากความเป็นสส. ส่งผลให้ตำแหน่งสส.ว่างลงจึงต้องจัดให้มีการเลือกตั้งใหม่ภายใน 45 วันนับตั้งแต่มีคำวินิจฉัย
ผู้สมัคร.
คณะกรรมการการเลือกตั้งได้กำหนดวันรับสมัครรับเลือกตั้งในวันที่ 23 - 27 ธันวาคม พ.ศ. 2564 โดยพรรคการเมืองที่ส่งผู้สมัครเพื่อลงสมัครรับเลือกตั้งมีรายชื่อดังต่อไปนี้
อาร์มธง

อาร์มธง  เป็นชิ้นผ้าที่ใช้ด้ายสีต่าง ๆ มาปักให้เป็นรูปธงชาติของประเทศ นอกจากแบบที่ใช้ด้ายปักแล้วยังมีแบบที่พิมพ์ลงบนแผ่นผ้าด้วย มีหลายประเทศที่ใช้อาร์มธงมาติดบนเครื่องแบบกองทัพ นอกจากที่ใช้ในกองทัพแล้วอาร์มธงยังถูกนำมาใช้ในเครื่องแบบข้าราชการพลเรือน เช่น เครื่องแบบตำรวจ, กู้ภัย หรือกระทั่งที่ไม่ใช้เครื่องแบบราชการอย่าง ชุดกีฬา ชุดนักบิน ชุดคนขับรถเมล์หรือชุดนักบินอวกาศ
บางประเทศอย่างสหรัฐ มีอาร์มธงที่มีการปรับเปลี่ยนสีเพื่อที่จะได้สามารถพรางตัวไปกับเครื่องแบบที่ใช้ในการปฏิบัติภารกิจได้ดียิ่งขึ้น เช่นโทนสีที่ใช้ในเมือง (สีดำและสีเงิน) โทนสีที่ใช้ในทะเลทราย (สีน้ำตาลและสีแทน) และโทนสีที่ใช้ในป่า (สีดำและสีเขียวแก่)
ปรกติแล้วอาร์มธงจะติดไว้ที่เสื้อผ้าหรือกระเป๋า นักแบ็คแพ็คเกอร์มักจะซื้ออาร์มธงของประเทศที่ตนไปเยือนมาติดประดับเอาไว้เพื่อเป็นที่ระลึก นักแบ็คแพ็คเกอร์จากแคนาดาและสหรัฐมักจะติดอาร์มธงแคนาดาระหว่างการเดินทางในต่างประเทศเพื่อหลีกเลี่ยงความเกลียดชัง
วิกฤตการณ์คองโก

วิกฤตการณ์คองโก  เป็นช่วงความขัดแย้งและผันผวนทางการเมืองในสาธารณรัฐคองโก (สาธารณรัฐประชาธิปไตยคองโกในปัจจุบัน) ระหว่างค.ศ. 1960–1965 วิกฤตการณ์นี้เกิดขึ้นเกือบทันทีหลังคองโกได้รับเอกราชจากเบลเยียม และสิ้นสุดลงอย่างไม่เป็นทางการเมื่อโมบูตู เซเซ เซโกขึ้นปกครองประเทศ วิกฤตการณ์คองโกเป็นชุดสงครามกลางเมืองและเป็นสงครามตัวแทนในสงครามเย็น ซึ่งสหภาพโซเวียตและสหรัฐเข้าสนับสนุนฝ่ายตรงข้ามกัน เชื่อว่ามีประชาชนราว 100,000 คนถูกฆ่าในวิกฤตการณ์นี้
ขบวนการชาตินิยมในเบลเจียนคองโกเรียกร้องให้ยุติการปกครองโดยเจ้าอาณานิคม นำไปสู่การได้รับเอกราชในวันที่ 30 มิถุนายน ค.ศ. 1960 อย่างไรก็ตามมีการเตรียมการเพียงเล็กน้อยหลังได้รับเอกราชและปัญหาหลายอย่าง เช่น แนวคิดสหพันธรัฐ เผ่าชนนิยม และชาตินิยมเชิงชาติพันธุ์ไม่ได้รับการแก้ไข เพียงสัปดาห์แรกของเดือนกรกฎาคม เกิดการก่อการกำเริบในกองทัพ ความรุนแรงระหว่างคนขาวกับคนดำปะทุ และกาต็องกาและซูด-กาซายแยกตัวโดยได้รับการสนับสนุนจากเบลเยียม ท่ามกลางความไม่สงบ ด๊าก ฮัมมาร์เฮิลด์ เลขาธิการสหประชาชาติส่งกองกำลังรักษาสันติภาพเข้าไปในคองโกเพื่อรักษาความสงบภายใน แต่ปฏิเสธที่จะใช้กองกำลังนี้ช่วยรัฐบาลเลออปอลวีลสู้กับกลุ่มแยกตัว ปาทริส ลูมูมบา นายกรัฐมนตรีจึงขอความช่วยเหลือจากสหภาพโซเวียต ซึ่งสนับสนุนที่ปรึกษาทางทหารและความช่วยเหลืออื่น ๆ
การเข้ามาของสหภาพโซเวียตก่อให้เกิดความแตกแยกในรัฐบาล และนำไปสู่ความตึงเครียดระหว่างลูมูมบากับประธานาธิบดีโฌแซ็ฟ กาซา-วูบู ซึ่งยุติลงเมื่อโมบูตูที่คุมกองทัพก่อรัฐประหาร ขับที่ปรึกษาโซเวียตและจัดตั้งรัฐบาลใหม่ใต้อำนาจตน ลูมูมบาถูกจับกุมและภายหลังถูกประหารใน ค.ศ. 1961 ในช่วงเวลาเดียวกัน ผู้สนับสนุนลูมูมบาตั้งรัฐบาลคู่แข่งนาม "สาธารณรัฐเสรีคองโก" ในสตานเลวีลและได้รับการสนับสนุนจากสหภาพโซเวียตแต่พ่ายแพ้ใน ค.ศ. 1962 ด้านสหประชาชาติแข็งกร้าวต่อกลุ่มแยกตัวมากขึ้นหลังฮัมมาร์เฮิลด์เสียชีวิตในเหตุเครื่องบินตกใน ค.ศ. 1961 ต่อมารัฐบาลเลออปอลวีลที่ได้รับการสนับสนุนจากกองกำลังสหประชาชาติเอาชนะกาต็องกาและซูด-กาซายในต้นค.ศ. 1963
เมื่อกาต็องกาและซูด-กาซายกลับเข้ามาอยู่ใต้อำนาจรัฐบาล มีการประกาศใช้รัฐธรรมนูญที่ประนีประนอมและให้มออีซ ชอมเบ ผู้นำกาต็องกาที่ลี้ภัยเป็นนายกรัฐมนตรีชั่วคราว แต่ก่อนจะมีการเลือกตั้งเกิดกลุ่มติดอาวุธนิยมลัทธิเหมาที่เรียกตนเองว่าซิมบาขึ้นทางตะวันออกของประเทศ ซิมบาสามารถยึดพื้นที่ได้จำนวนมากและก่อตั้ง "สาธารณรัฐประชาชนคองโก" ในสตานเลวีล เดือนพฤศจิกายน ค.ศ. 1964 ระหว่างที่ฝ่ายรัฐบาลค่อย ๆ ยึดพื้นที่คืน สหรัฐและเบลเยียมเข้าแทรกแซงเพื่อช่วยเหลือตัวประกันที่ถูกซิมบาจับตัวในสตานเลวีล หลังจากนั้นไม่นานซิมบาพ่ายแพ้และล่มสลาย หลังการเลือกตั้งในเดือนมีนาคม ค.ศ. 1965 เกิดความตึงเครียดรอบใหม่ระหว่างช็อมเบกับกาซา-วูบู ส่งผลให้โมบูตูก่อรัฐประหารอีกครั้งในเดือนพฤศจิกายนและขึ้นปกครองประเทศด้วยตนเอง โมบูตูเปลี่ยนชื่อประเทศเป็นสาธารณรัฐซาอีร์ใน ค.ศ. 1971 และปกครองด้วยระบอบเผด็จการจนกระทั่งเขาถูกโค่นล้มใน ค.ศ. 1997
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
กษัตริย์-จักรพรรดิ

กษัตริย์-จักรพรรดิ  หมายถึง ประมุขชายผู้เป็นกษัตริย์ของดินแดนหนึ่งและเป็นจักรพรรดิของอีกดินแดนหนึ่งพร้อม ๆ กัน กษัตริย์-จักรพรรดิที่เป็นสตรีหรือภริยาของกษัตริย์-จักรพรรดิเรียกว่า ราชินี-จักรพรรดินี
ตำบลแอแลวีเย

แอแลวีเย  เป็นตำบลในอำเภอโคร์ดียอน เทศมณฑลแจฮ์โรม จังหวัดฟอร์ส ประเทศอิหร่าน แบ่งออกเป็น 11 หมู่บ้าน จากสำมะโน พ.ศ. 2549 ตำบลนี้มีประชากร 6,006 คนใน 1,441 ครัวเรือน
ตำบลโกตบอบอด

โกตบอบอด  เป็นตำบลในอำเภอโคร์ดียอน เทศมณฑลแจฮ์โรม จังหวัดฟอร์ส ประเทศอิหร่าน แบ่งออกเป็น 21 หมู่บ้าน จากสำมะโน พ.ศ. 2549 ตำบลนี้มีประชากร 1,569 คนใน 369 ครัวเรือน
Lisianthius

Lisianthius เป็นสกุลของพืชดอกที่อยู่ในวงศ์ Gentianaceae.
ถิ่นกำเนิดของมันคือ เม็กซิโกไปโคลอมเบียแคริบเบียน
สปีชีส์ในสกุล ได้แก่:
<templatestyles src="Div col/styles.css"/>
Lipskya

Lipskya เป็นสกุลของพืชดอกที่อยู่ในวงศ์ Apiaceae. มีเพียงสปีชีส์เดียวคือ 'Lipskya insignis' It is also in Tribe Coriandreae.
ถิ่นกำเนิดของมันคือ เอเชียกลาง พบได้ในประเทศของ Tadzhikistan, เติร์กเมนิสถาน และ อุซเบกิสถาน
Ledebouriella

Ledebouriella เป็นสกุลของพืชดอกที่อยู่ในวงศ์ Apiaceae. มีเพียงสปีชีส์เดียวคือ 'Ledebouriella multiflora' 
ถิ่นกำเนิดของมันคือ คาซัคสถาน ในเอเชียกลาง
มหาวิทยาลัยนิวเซาท์เวลส์

มหาวิทยาลัยนิวเซาท์เวลส์ (University of New South Wales - UNSW) เป็นมหาวิทยาลัยวิจัยของรัฐ ตั้งอยู่ที่นครซิดนีย์ รัฐนิวเซาท์เวลส์ ประเทศออสเตรเลีย เป็นหนึ่งในกลุ่มเริ่มต้นของ Group of Eight มหาวิทยาลัยวิจัยชั้นนำของประเทศออสเตรเลีย และเป็นหนึ่งในกลุ่มมหาวิทยาลัยของ Universitas 21
มหาวิทยาลัยนิวเซาท์เวลส์ก่อตั้งในปี พ.ศ. 2492 (ค.ศ.1949) โดยเป็นมหาวิทยาลัยที่ถูกจัดอันดับวิจัยอันดับ 44 ของโลก (ตามการจัดอันดับของ "QS World University Rankings") และอันดับ 67 ของโลก (ตามการจัดอันดับของ "Times Higher Education World University Rankings") ในการจัดอันดับนั้นมหาวิทยาลัยนิวเซาท์เวลส์ ถูกจัดอันดับเป็นมหาวิทยาลัยอันดับที่ 1 ของประเทศในด้าน คณิตศาสตร์ และวิศวกรรมศาสตร์
Leptonychia

Leptonychia เป็นสกุลของพืชดอกที่อยู่ในวงศ์ Malvaceae.
ถิ่นกำเนิดของมันคือ แอฟริกาเขตร้อน, อินโดจีน ถึง นิวกินี
สปีชีส์ในสกุล ได้แก่:
<templatestyles src="Div col/styles.css"/>
มีร์ โอสมาน อะลี ข่าน

มีร์ โอสมาน อะลี ข่าน อะซัฟฌาห์ที่เจ็ด (อักษรโรมัน: Osman Ali Khan, Asaf Jah VII (5 หรือ 6 เมษายน 1886 – 24 กุมภาพันธ์ 1967) เป็นนิซาม สุดท้ายของรัฐมหาราชาไฮเดอราบาด ขึ้นครองราชย์ตั้งแต่ 29 สิงหาคม 1911 ด้วยวัย 25 ปี จนถึงปี 1948 ที่ซึ่งรัฐถูกผนวกเข้ากับอินเดีย ภายหลังรัฐมหาราชาถูกผนวกเข้ากับอินเดีย มีร์ได้รับยศใหม่เป็น His Exalted Highness-(H.E.H.) นิซามแห่งไฮเดอราบาด 
มีร์ได้รับการยกย่องเป็น "ผู้ออกแบบไฮเดอราบาดยุคใหม่" ในฐานะผู้ก่อตั้งหน่วยงานสาธารณะจำนวนมากในรัฐ เช่นมหาวิทยาลัยโอสมานยา, โรงพยาบาลกลางโอสมานยา, ธนาคารรัฐไฮเดอราบาด, สนามบินเบกุมเปต, ศาลสูงไฮเดอราบาด, อ่างเก็บน้ำสองแห่ง คือ โอสมานสาคร กับ หิมยัตสาคร ภายหลังเกิดอุทกภัยใหญ่ในปี 1908
Lennoa

Lennoa เป็นสกุลของพืชดอกที่อยู่ในวงศ์ Boraginaceae. มีเพียงสปีชีส์เดียวคือ Lennoa madreporoides อยู่ในวงศ์ย่อยของ Lennoaceae.
ถิ่นกำเนิดของมันคือ เม็กซิโกถึงเวเนซุเอลา พบในประเทศโคลอมเบีย คอสตาริกา กัวเตมาลา เม็กซิโก นิการากัว และเวเนซุเอลา
อิซาเบลลา

อิซาเบลลา อาจหมายถึง
ศิลปะและความบันเทิง.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ไมโครซอฟท์ แอคาเดมิก

ไมโครซอฟท์ แอคาเดมิก (Microsoft Academic) เป็นเว็บไซต์ซึ่งพัฒนาโดยไมโครซอฟท์สำหรับการค้นหางานวิจัย โดยสามารถค้นหาผ่านทาง ชื่อผู้แต่ง หัวข้อ คำสำคัญ และชื่อวารสารได้ โดยปัจจุบันมีการทำดัชนีมากกว่า 260 ล้านรายการ โดยเป็นบทความวารสารมากกว่า 88 ล้านเรื่อง
Lasiosiphon

Lasiosiphon เป็นสกุลของพืชดอกที่อยู่ในวงศ์ Thymelaeaceae.
ถิ่นกำเนิดของมันคือ เขตร้อนและทางตอนใต้ของแอฟริกา มาดากัสการ์ ตะวันตกเฉียงใต้ คาบสมุทรอาหรับ อินเดีย ศรีลังกา
สปีชีส์ในสกุล ได้แก่:
<templatestyles src="Div col/styles.css"/>
Lamiodendron

Lamiodendron เป็นสกุลของพืชดอกที่อยู่ในวงศ์ Bignoniaceae. มีเพียงสปีชีส์เดียวคือ 'Lamiodendron magnificum' ' It is also in the Tribe Tecomeae.
ถิ่นกำเนิดของมันคือ นิวกินี
Lagenocarpus

Lagenocarpus เป็นสกุลของพืชดอกที่อยู่ในวงศ์ Cyperaceae.
ถิ่นกำเนิดของมันคือ เขตร้อนอเมริกา
สปีชีส์ในสกุล ได้แก่:
<templatestyles src="Div col/styles.css"/>
Koordersiodendron

Koordersiodendron เป็นสกุลของพืชดอกที่อยู่ในวงศ์ Anacardiaceae. It only contains one known species, "Koordersiodendron pinnatum" (Blanco) Merr.
ถิ่นกำเนิดของมันคือ มาเลเซีย ถึง นิวกินี พบในประเทศของ เกาะบอร์เนียว, หมู่เกาะมาลูกู, นิวกินี, ฟิลิปปินส์ และ สุลาเวสี
Komarovia

Komarovia เป็นสกุลของพืชดอกที่อยู่ในวงศ์ Apiaceae. มีเพียงสปีชีส์เดียวคือ 'Komarovia anisoptera' 
ถิ่นกำเนิดของมันคือ อุซเบกิสถาน ในเอเชียกลาง
Kernera

Kernera เป็นสกุลของพืชดอกที่อยู่ในวงศ์ Brassicaceae. มีเพียงสปีชีส์เดียวคือ 'Kernera saxatilis' 
ถิ่นกำเนิดของมันคือ ยุโรปกลางตะวันออกและยุโรปใต้ พบในประเทศแอลเบเนีย ออสเตรีย บัลแกเรีย คอร์ซิกา เชโกสโลวาเกีย ฝรั่งเศส เยอรมนี กรีซ อิตาลี โปแลนด์ โรมาเนีย สเปน สวิตเซอร์แลนด์ และยูโกสลาเวีย
Hypobathrum

Hypobathrum เป็นสกุลของพืชดอกที่อยู่ในวงศ์ Rubiaceae.
ถิ่นกำเนิดของมันคือ ทวีปเอเชียเขตร้อน
สปีชีส์ในสกุล ได้แก่:
<templatestyles src="Div col/styles.css"/>
Hydrogaster

Hydrogaster เป็นสกุลของพืชดอกที่อยู่ในวงศ์ Malvaceae มีเพียงสปีชีส์เดียวคือ "Hydrogaster trinervis" 
ถิ่นกำเนิดของมันคือ ทางตะวันออกของบราซิล
ศาลาศาลสหพันธ์ (เยอรมนี)

ศาลาศาลสหพันธ์  เป็นศาลยุติธรรมชั้นสูงสุดในระบบเขตอำนาจศาลทั่วไป  และถือเป็นหนึ่งในห้าศาลสูงสุดของสหพันธสาธารณรัฐเยอรมนี ศาลแห่งนี้เป็นศาลอุทธรณ์ชั้นสูงสุดในการพิจารณาพิพากษาคดีอาญาและคดีแพ่งทั้งปวง ผู้พิพากษาศาลนี้จะมาจากคณะกรรมการสรรหา ซึ่งประกอบด้วยรัฐมนตรีว่าการกระทรวงยุติธรรมสหพันธ์ , สมาชิกสภาสหพันธ์จำนวน 16 คน และสมาชิกคณะมนตรีสหพันธ์จำนวน 16 คน โดยมีประธานาธิบดีเป็นผู้ลงนามแต่งตั้ง
ศาลาศาลสหพันธ์ก่อตั้งในปีค.ศ. 1950 เดิมมีที่ทำการแห่งเดียวในนครคาลส์รูเออ ต่อมาในปีค.ศ. 2020 เปิดที่ทำการแห่งที่สองในนครไลพ์ซิช
อันนาเลนา แบร์บ็อค

อันนาเลนา ชาร์ล็อทเทอ อัลมา แบร์บ็อค  เป็นนักการเมืองชาวเยอรมัน ปัจจุบันดำรงตำแหน่งรัฐมนตรีว่าการต่างประเทศ และเป็นหนึ่งในหัวหน้าพรรคของพันธมิตร90/พรรคเขียว ซึ่งเป็นพรรคการเมืองสายเสรีนิยมและอนุรักษ์สิ่งแวดล้อม
แบร์บ็อคสำเร็จการศึกษาสาขารัฐศาสตร์และกฎหมายมหาชนจากมหาวิทยาลัยฮัมบวร์ค เธอเป็นนักข่าวหนังสือพิมพ์ระหว่าง ค.ศ. 2000 ถึง 2003 จากนั้นในปี 2005 ก็เข้าศึกษาต่อในระดับปริญญาโทสาข่ากฎหมายมหาชนระหว่างประเทศที่วิทยาลัยเศรษฐศาสตร์และรัฐศาสตร์ ลอนดอน เธอเข้าเป็นสมาชิกพรรคเขียวในปีเดียวกัน และได้รับเลือกตั้งเป็นผู้แทนราษฎรจากรัฐบรันเดินบวร์คครั้งแรกเมื่อ ค.ศ. 2013 
ในการเลือกตั้งทั่วไป ค.ศ. 2021 ซึ่งเป็นการสรรหานายกรัฐมนตรีคนใหม่ในรอบสิบหกปี แบร์บ็อคเป็นหนึ่งในผู้ท้าชิงตำแหน่งนายกรัฐมนตรี ซึ่งถือเป็นครั้งที่สองในประวัติศาสตร์ที่มีผู้หญิงเป็นผู้ท้าชิงตำแหน่ง ถัดจากอังเกลา แมร์เคิล ในการเลือกตั้งครั้งนี้ พรรคเขียวได้ที่รับคะแนน 14.8% ของผู้มาใช้สิทธิ์ เธอนำพรรคเขียวร่วมจัดตั้งรัฐบาลผสมร่วมกับพรรคสังคมประชาธิปไตย (เอ็สเดเพ) และพรรคเสรีประชาธิปไตย (เอ็ฟเดเพ) การรวมกลุ่มนี้ถูกเรียกว่า "พันธมิตรไฟจราจร" อันเป็นสีประจำพรรคของแต่ละพรรค การร่วมรัฐบาลทำให้นางได้รับตำแหน่งรัฐมนตรีว่าการต่างประเทศ
อำเภอกลาง (เทศมณฑลเตหะราน)

อำเภอกลางของเทศมณฑลเตหะราน  เป็นอำเภอในเทศมณฑลเตหะราน จังหวัดเตหะราน ประเทศอิหร่าน จากสำมะโน พ.ศ. 2549 อำเภอนี้มีประชากร 7,796,431 คนใน 2,291,668 ครัวเรือน อำเภอนี้แบ่งออกเป็น 3 เมืองคือเตหะราน, บูแมเฮน และแพร์ดีส และมีเพียงตำบลเดียวคือตำบลซียอฮ์รูด
เขตการปกครองย่อย.
อำเภอกลางอยู่ในสีเขียว
ต. ซูลกอน
อำเภอแคน
อำเภอออฟทอบ
ต. ออฟทอบ
ต. แฆลอซีร์
อำเภอกลาง
ต. ซียอฮ์รูด
เตหะราน
"เขต-1"<Br>"(เทศมณฑลเชมีรอนอต)"
"เขต-2"
"เขต-3"
"เขต-4"
"เขต-5"
"เขต-6"
"เขต-7"
"เขต-8"
"เขต-9"
"เขต-10"
"เขต-11"
"เขต-12"
"เขต-13"
"เขต-14"
"เขต-15"
"เขต-16"
"เขต-17"
"เขต-18"
"เขต-19"
"เขต-20"<Br>"(เทศมณฑลเรย์)"
"เขต-21"
"เขต-22"
อำเภอโฟร์ก

อำเภอโฟร์ก  เป็นอำเภอในเทศมณฑลดอรอบ จังหวัดฟอร์ส ประเทศอิหร่าน จากสำมะโน พ.ศ. 2549 อำเภอนี้มีประชากร 21,020 คนใน 4,388 ครัวเรือน อำเภอนี้แบ่งออกเป็น 2 เมืองคือแฟดอมีและโดโบร์จี และมี 2 ตำบลคือตำบลออบชูร์และตำบลโฟร์ก
โรงเรียนอนุบาลประจำจังหวัด

โรงเรียนอนุบาลประจำจังหวัด คือโรงเรียนของรัฐที่เปิดให้มีการเรียนการสอนระดับอนุบาล ถึงระดับประถมศึกษา เพื่อเป็นต้นแบบในการจัดการเรียนการสอนระดับปฐมวัย สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ มีสัญลักษณ์คือเครื่องหมายดอกบัวสีชมพู บนอักษร อ. สีน้ำเงิน
ประวัติ.
โรงเรียนอนุบาลแห่งแรกของรัฐ จัดตั้งขึ้นเมื่อวันที่ 2 กันยายน พ.ศ. 2483 คือ โรงเรียนอนุบาลละอออุทิศ สังกัดกองฝึกหัดครู กระทรวงธรรมการ เปิดให้มีการเรียนการสอนในระดับอนุบาลเพื่อเป็นสถานที่ฝึกหัดครูของโรงเรียนการเรือนวังจันทร์เกษม มีที่มาจากแต่เดิมในปี พ.ศ. 2482 การเรียนการสอนในระดับอนุบาลนั้นยังไม่แพร่หลาย มีเพียงโรงเรียนเอกชนที่ทำการเรียนการสอนอยู่ 2 แห่ง คือ โรงเรียนมาแตร์เดอี และโรงเรียนวัฒนาวิทยาลัย อธิบดีกรมการศึกษาธิการ คือ ม.จ.รัชฎาภิเษก โสณกุล จึงจัดตั้ง คณะกรรมการจัดโครงการโรงเรียนอนุบาล โดยมีข้อตกลงว่า ให้รับเด็กอายุ 3 ปีครึ่ง เข้าเรียนแบบ มอสเตสเซอรี่ คือการเน้นการเรียนรู้จากการเล่น และสร้างนิสัยที่ดีให้กับเด็ก ๆ เพื่อพัฒนาทั้งร่างกายและจิตใจของเด็ก ซึ่งในการสร้างโรงเรียนอนุบาลดังกล่าว นางสาวละออ หลิมเซ่งไถ่ ได้มอบเงินทุนจำนวน 80,000 บาทเป็นเงินทุนในการสร้าง จึงใช้ชื่ออาคารเรียนว่า ละอออุทิส และใช้ชื่อว่า โรงเรียนอนุบาลละอออุทิส (ภายหลังเปลี่ยนเป็น ละอออุทิศ) โดยมี ม.ล.มานิจ ชุมสาย หัวหน้ากองฝึกหัดครู แต่งตำราเพื่อเป็นคู่มือในการสอนรวมถึควบคุมการก่อสร้าง และมีครูใหญ่คนแรก คือ นางจิตรา ทองแถม ณ อยุธยา ปัจจุบันคือ โรงเรียนสาธิตละอออุทิศ
จากนั้นได้มีการจัดตั้งโรงเรียนอนุบาลขึ้นตามจังหวัดต่าง ๆ ทั่วประเทศ อยู่ภายใต้สังกัด กองการศึกษาพิเศษ กรมสามัญศึกษา ซึ่งได้มีการกำหนดเครื่องแบบนักเรียนและเครื่องแต่งกาย ลงในระเบียบกระทรวงศึกษาธิการ ว่าด้วยเครื่องแบบนักเรียนโรงเรียนอนุบาลสังกัดกรมสามัญศึกษา พ.ศ. 2495 โดยมีเครื่องหมาย คือรูปดอกบัว ใช้ไหมสีชมพู ปักทับตัวอักษร อ. ใช้ไหมสีน้ำเงิน ปักบนกระเป๋าเสื้อเครื่องแต่งกายทั้งนักเรียนชายและนักเรียนหญิง กางเกงและกระโปรงสีกรมท่า โดยในเริ่มต้นมีการเรียนการสอนในระดับอนุบาล 1 - 2 เพียงอย่างเดียว ก่อนจะเพิ่มเติมการเรียนการสอนในระดับประถมศึกษาตามความพร้อมของอาคารสถานที่และห้องเรียนในแต่ละท้องที่และจังหวัด
ต่อมา วันที่ 1 ตุลาคม พ.ศ. 2523 ได้มีการการประกาศใช้พระราชบัญญัติประถมศึกษา พ.ศ. 2523 ส่งผลให้ยกเลิกพระราชบัญญัติประถมศึกษา พ.ศ. 2478 ทำให้โรงเรียนอนุบาลในแต่ละจังหวัดที่มีอยู่เดิม ย้ายมาสังกัดกับ สำนักงานคณะกรรมการการประถมศึกษาแห่งชาติ กระทรวงศึกษาธิการ และย้ายมาสังกัดกับ สำนักงานคณะกรรมการการศึกษาขั้นพื้นฐาน กระทรวงศึกษาธิการในปี พ.ศ. 2546 จนถึงปัจจุบัน
รายชื่อโรงเรียนอนุบาลประจำจังหวัด และประจำเขตพื้นที่การศึกษา.
ปัจจุบันมีโรงเรียนอนุบาลประจำจังหวัดในสังกัดสำนักงานคณะกรรมการการศึกษาขั้นพื้นฐานจำนวน 77 จังหวัด 150 แห่ง ซึ่งตามหนังสือเวียนของสำนักงานคณะกรรมการการศึกษาขั้นพื้นฐาน ลงวันที่ 13 กันยายน 2555 โรงเรียนอนุบาลประจำจังหวัด และโรงเรียนอนุบาลประจำเขตพื้นที่การศึกษา และจากแหล่งข้อมูลแบบเปิดอื่น ๆ ประกอบไปด้วย
โรงเรียนอนุบาลในวัฒนธรรมร่วมสมัย.
โรงเรียนอนุบาลถูกใช้เป็นสถานศึกษาในภาพยนตร์เรื่อง "แฟนฉัน" (พ.ศ. 2546) โดยตัวละครภายในเรื่องนั้นต่างศึกษาอยู่ที่ โรงเรียนอนุบาลเพชรบุรี สังเกตได้จากเครื่องแบบนักเรียนที่มีสัญลักษณ์ของโรงเรียนอนุบาลอยู่บนกระเป๋าเสื้อ แต่ใช้สถานที่ถ่ายทำที่โรงเรียนเทพวิทยา อ.บ้านโป่ง จ.ราชบุรี
เอสแฟนด์ (จังหวัดโฮร์โมซกอน)

เอสแฟนด์  เป็นหมู่บ้านในตำบลแดร์แพฮ์น อำเภอเซนเดร์ก เทศมณฑลมีนอบ จังหมัดโฮร์โมซกอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 144 คนใน 32 ครัวเรือน